CELEX: 62007TN0002
Language: lt
Date: 2007-01-02 00:00:00
Title: Byla T-2/07 2007 m. sausio 2 d. pareikštas ieškinys byloje Ispanija prieš Komisiją

10.3.2007   
            
            
               LT
            
            
               Europos Sąjungos oficialusis leidinys
            
            
               C 56/31
            
         2007 m. sausio 2 d. pareikštas ieškinys byloje Ispanija prieš Komisiją
   
   (Byla T-2/07)
   (2007/C 56/61)
   Proceso kalba: ispanų
   Šalys
   
      Ieškovė: Ispanijos Karalystė, atstovaujama J. M. Rodríguez Cárcamo
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti 2006 m. spalio 20 d. Komisijos sprendimą C (2006) 5102, kuriuo sumažinama Sanglaudos fondo parama projektų grupei Nr. 2001 ES 16 C PE 050 (Júcar hidrografinio baseino sanitarinis valymas 2001 — 2 grupė),
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šis ieškinys pareikštas dėl 2006 m. spalio 20 d. Komisijos sprendimo C (2006) 5102, kuriuo sumažinama Sanglaudos fondo parama Ispanijoje įgyvendinamai projektų grupei Nr. 2001 ES 16 C PE 050, pavadintai „Júcar hidrografinio baseino sanitarinis valymas 2001 — 2 grupė“.
   Šią grupę sudaro trys skirtingi projektai, kurie gavo 11 266 701 EUR dydžio paramą, kuri ginčijamu sprendimu buvo sumažinta iki 1 900 281 EUR.
   Grįsdama savo reikalavimus, valstybė ieškovė nurodo klaidingą ir netinkamą Direktyvos 93/37/EEB (1) aiškinimą, kiek tai susiję su patirties kriterijumi (30 straipsnio 1 ir 2 dalys) ir vidutinių kainų sistemos vartojimu (30 straipsnio 1 dalis).
   Dėl patirties kriterijaus, kuris taikomuose teisės aktuose aiškiai neįtvirtintas, numatymo tarp konkurso kriterijų ji teigia, kad pačioje Bendrijos teismų praktikoje ši galimybė yra pripažinta ir kad šio kriterijaus naudojimas niekaip negalėtų sudaryti rimto ir akivaizdaus Bendrijos teisinės sistemos pažeidimo, o bet kuriuo atveju tik būtų atleistina dėl normos aiškumo trūkumo teisės klaida.
   Be to, valstybė ieškovė ginčija, kad vidutinių kainų sistemos vartojimas nagrinėjant ekonomiškai naudingiausią pasiūlymą konkursui pateiktuose projektuose pažeidžia vienodo požiūrio principą, diskriminuojant pakankamai mažų kainų pasiūlymus palyginti su kitais didesnių kainų pasiūlymais.
   Ieškovė taip pat nurodo Reglamento (EB) Nr. 1164/94 (2) II priedo H straipsnio 2 dalies pažeidimą dėl teisėtų lūkesčių ir teisinio saugumo principų pažeidimo, o būtent sutarties Nr. 2000/GV/2005 atžvilgiu — proporcingumo principo pažeidimą bei minėtos direktyvos Nr. 93/37 19 straipsnio pažeidimą.
   
      (1)  1993 m. birželio 14 d. Tarybos direktyva 93/37/EEB dėl viešojo darbų pirkimo sutarčių sudarymo tvarkos derinimo (OL L 199, 1993 8 9, p. 1).
   
      (2)  1994 m. gegužės 16 d. Tarybos reglamentas (EB) Nr. 1164/94 įsteigiantis Sanglaudos fondą (OL L 130, 1994 5 25, p. 1).